CELEX: 21997D0227(01)
Language: lv
Date: 1996-10-28 00:00:00
Title: EEZ Apvienotās komitejas Lēmums Nr. 56/96 (1996. gada 28. oktobris), ar kuru izdara grozījumus EEZ līguma 31. protokolā par sadarbību īpašās jomās, kas nav saistītas ar četrām pamatbrīvībām

Svarīgs juridisks paziņojums

|

21997D0227(01)

Oficiālais Vēstnesis L 058 , 27/02/1997 Lpp. 0050 - 0051

		EEZ Apvienotās komitejas LēmumsNr. 56/96(1996. gada 28. oktobris),ar kuru izdara grozījumus EEZ līguma 31. protokolā par sadarbību īpašās jomās, kas nav saistītas ar četrām pamatbrīvībāmEEZ APVIENOTĀ KOMITEJA,ņemot vērā Eiropas Ekonomikas zonas līgumu, kurā grozījumi izdarīti ar protokolu, ar ko koriģē Eiropas Ekonomikas zonas līgumu, še turpmāk "līgums", un jo īpaši tā 98. pantu,tā kā līguma V pielikuma daļu veido Padomes 1968. gada 15. oktobra Regula (EEK) Nr. 1612/68 par brīvu darbaspēka apriti [1];tā kā līguma 15. protokols nosaka pārejas posma pasākumus Lihtenšteinai, kas veicami personu brīvas aprites jomā līdz 1998. gada 1. janvārim;tā kā Komisijas 1993. gada 22. oktobra Lēmums 93/569/EEK par to, kā ieviest Padomes Regulu (EEK) Nr. 1612/68 par brīvu darbaspēka apriti Kopienā, jo īpaši Eures (Eiropas Nodarbinātības dienesti) tīkla kontekstā [2], tika iekļauts līguma V pielikumā ar EEZ Apvienotās Komitejas Lēmumu Nr. 7/94, ar ko groza 47. protokolu un dažus EEZ līguma pielikumus [3];tā kā tika veikti pasākumi, lai piešķirtu EBTA valstīm finansiālu palīdzību un nodrošinātu to līdzdalību Eures sistēmā;tā kā nosacījumi, kas saistīti ar EBTA valstu līdzdalību, un jo īpaši ar to finansiālo ieguldījumu, jāparedz attiecīgos noteikumos, kas izklāstīti līguma 81. pantā;tā kā ir lietderīgi paplašināt līgumslēdzēju pušu sadarbību, tostarp attiecinot to uz Eiropas Nodarbinātības dienestu tīklu (Eures);tā kā līguma 31. protokols jāgroza, lai noteiktu EBTA valstu līdzdalības nosacījumus un nodrošinātu ciešāku sadarbību nodarbinātības jomā no 1996. gada 1. janvāra,IR PIEŅĒMUSI ŠO LĒMUMU.1. pantsLīguma 31. protokolam pievieno šādu pantu:"15. pantsNodarbinātība1. Sadarbība nodarbinātības jomā jānostiprina, iesaistot EBTA valstis Eiropas Nodarbinātības dienestu tīklā (Eures). No 1996. gada 1. janvāra EBTA valstis iesaistās visos iespējamajos pasākumos, ko Kopiena organizē Eures kontekstā, ieskaitot tādus pasākumus kā informācijas apmaiņa, ekspertu tikšanās, semināri, konferences un citi ar tiem saistīti notikumi.2. EBTA valstis saskaņā ar līguma 82. panta 1. punkta a) apakšpunktu finansiāli atbalsta 1. punktā minētos pasākumus.3. EBTA valstis pilnībā vai daļēji piedalās darba grupu vai citu struktūru darbā, kas palīdz Komisijai to pasākumu pārvaldībā, izstrādāšanā un īstenošanā, kas ir saistīti ar EURES tīklu.4. Šā panta 1. līdz 3. punkta noteikumus nepiemēro Lihtenšteinai līdz 1998. gada 1. janvārim. Turpmāk tie attiecas uz Lihtenšteinu ar nosacījumu, ka tos kopīgi pārskata, kā noteikts līguma 15. protokola 9. pantā."2. pantsŠis lēmums stājas spēkā 1996. gada 1. novembrī ar noteikumu, ka EEZ Apvienotajai komitejai ir sniegti visi paziņojumi saskaņā ar līguma 103. panta 1. punktu. To piemēro no 1996. gada 1. janvāra.3. pantsŠo lēmumu publicē Eiropas Kopienu Oficiālā Vēstneša EEZ iedaļā un EEZ pielikumā.Briselē, 1996. gada 28. oktobrīEEZ Apvienotās komitejas vārdā —priekšsēdētājsH. Hafstein[1] OV L 257, 19.10.1968., 2. lpp.[2] OV L 274, 6.11.1993., 32. lpp.[3] OV L 160, 28.6.1994., 1. lpp.--------------------------------------------------